SL Uradni list Evropske unije C 212/7

Sporočilo vlade Republike Poljske glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov – območje Kruszwica

2013/C 212/07

Ob upoštevanju vloge za podelitev koncesije za iskanje in raziskovanje zalog nafte in zemeljskega plina, ki je bila predložena Oddelku za geologijo in geološke koncesije, prek Stalnega predstavništva Poljske pri Evropski uniji prosim za objavo informacij v zvezi z vlogo v Uradnem listu Evropske unije v skladu s členom 3(2)(b) Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov, ter členom 46 geološkega in rudarskega zakona z dne 9. junija 2011 (Dziennik Ustaw (Uradni list) 2011, št. 163, točka 981, kakor je bil spremenjen).

Razpisni postopek je namenjen podelitvi koncesij za iskanje in/ali raziskovanje zalog nafte in zemeljskega plina na območju Kruszwica Velikopoljskega vojvodstva in Kujavsko-pomorjanskega vojvodstva:

št. Ime št. bloka Sporazum 1992 X Y 1 Kruszwica 189 (del) 209 (del) 543 142,49 432 398,26 542 925,90 455 413,50 541 616,60 456 204,60 541 321,20 457 548,60 542 900,10 458 105,40 542 823,80 466 261,60 530 547,50 466 176,40 529 982,02 460 947,67 527 199,48 461 245,08 522 457,61 459 362,76 516 113,51 460 780,17 505 767,09 460 565,18

Vloge morajo zajemati isto območje.

Vloge za koncesije se pošljejo osrednjemu uradu Ministrstva za okolje najpozneje do 12. ure po srednjeevropskem času na zadnji dan 180-dnevnega obdobja, ki se začne dan po objavi obvestila v Uradnem listu Evropske unije.

Prejete vloge bodo ocenjene na podlagi naslednjih meril:

(a) predlagana tehnologija za izvajanje del (50 %);

(b) tehnične in finančne zmogljivosti vlagatelja (40 %);

(c) predlagana višina pristojbine za podelitev rudarskih pravic (10 %).

Najmanjša letna pristojbina za podelitev rudarskih pravic na območju Kruszwica znaša 128 190,70 PLN.

Javno odpiranje vlog bo potekalo v osrednjem uradu Ministrstva za okolje ob 12. uri po srednjeevropskem času na štirinajsti delovni dan po izteku roka za vložitev vlog. Postopek ocenjevanja vlog bo zaključen v šestih mesecih po izteku roka za vložitev vlog. Vlagatelji bodo prejeli pisno obvestilo o rezultatih postopka.

Vloge se predložijo v poljščini.

Organ za podeljevanje koncesij ob upoštevanju mnenja pristojnih organov uspešnemu vlagatelju podeli koncesijo za iskanje in raziskovanje zalog nafte in/ali zemeljskega plina ter z njim podpiše pogodbo o rudarskih pravicah.

Za iskanje in/ali raziskovanje zalog ogljikovodikov na Poljskem mora imeti zadevno podjetje tako rudarske pravice kot koncesijo.

Vloge se pošljejo na naslov Ministrstva za okolje:

Ministerstwo Środowiska Departament Geologii i Koncesji Geologicznych ul. Wawelska 52/54 00-922 Warszawa POLSKA/POLAND

Za dodatne informacije se obrnite na:

— spletišče Ministrstva za okolje: http://www.mos.gov.pl

— Departament Geologii i Koncesji Geologicznych (Oddelek za geologijo in geološke koncesije) Ministerstwo Środowiska ul. Wawelska 52/54 00-922 Warszawa POLSKA/POLAND Tel. +48 225792429; +48 225792449 Faks +48 225792460 E-naslov: dgikg@mos.gov.pl

Odobril:

Piotr Grzegorz WOŹNIAK

Glavni državni geolog